JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisraelis plaanitakse koroonavaktsiini testimist
Plahvatuse taga Beirutis võis olla Hezbollah
Valitsuskriis Iisraelis süveneb
Hoolimata üha kasvavast koroonaviiruse nakkusjuhtumite arvust
on horisondil ka positiivseid asju.
Ness Ziona Bioloogiainstituut on teinud edukaid katseid loomadega
ja teatas eelmisel nädalal,
et inimkatseid võidakse alustada juba saabuval sügisel.
Nakatunuid on juba 83 000 ja surnuid üle 600.
Haiglaravil on ca 400 inimest, kuid positiivseks võib pidada,
et ca kolmandik nakatunuist on täielikult paranenud
ning reanimatsioonis on samuti vaid murdosa nakatunuist.
Kui peatsed inimkatsed on ootuste kohaselt edukad,
võib Ness Ziona instituudi hinnangul saada vaktsiini juba tuleval talvel.
Endiselt otsitakse
teisipäeval, 4.08 Beiruti sadamas toimunud plahvatuse süüdlasi.
Nii Iisrael kui USA on teatanud, et neil polnud sellega mingit pistmist
ja mõlemad riigid on pakkunud Liibanonile
majandus-, tehnilist- ja humanitaarabi.
Sadama laos oli sündmushetkel
2750 tonni võimast lõhkeainet ammooniumnitraati,
mida hoiti seal juba seitse aastat
täiesti sobimatutes tingimustes.
Riigi president Michel Aoun nõudis valitsuselt karmi tegevust
süüdlaste leidmiseks ja karistamiseks.
Kas see viib ka millegi tõeliseni, saame näha,
sest riigis rohkelt võimu omav terrorirühmitus Hezbollah'
on valitsenud Beiruti sadamategevust juba aastakümneid.
Rühmituse juht Hassan Nasrallah on oma stiili kohaselt eitanud,
et neil lõhkeainete säilitamisega mingit pistmist oli.
Seda sellestki hoolimata, et mainitud aine
on üks Hezbollah' poolt enim kasutatud pommide tooraineid.
Hezbollah' on hankinud viimaseil aastail
tuhandeid tonne ammooniumnitraati
ning jäänud vahele selle omamise ja ladustamisega nii Saksamaal,
Küprosel ja ka Inglismaal.
Iisraeli luure on peaaegu kindel, et enamus antud lõhkeainest
oli mõeldud Iisraeli vastu plaanitud pommide ehitamiseks.
Plahvatuses hukkus ca 160 inimest, ligi 6000 sai vigastada
ja umbes 300 000 jäi koduta.
Seepärast eitas Hezbollah' juht igasugust osalust,
sest rühmituse toetus on olnud juba pikka aega languses.
Šeik Nasrallah kinnitused,
et neil polnud Beiruti lõhkeainega mingit pistmist,
on eriliselt vastuolus tema Iisraeli-suunaliste ähvardustega.
Vaid paar päeva Beiruti juhtumi järel tõdes Nasrallah ühes intervjuus,
et Hezbollah tunneb Haifa sadamat paremini kui Beiruti oma
ning rühmitusel on võimed hävitada Haifa sadam sama ainega,
mis hävitas Beiruti sadama.
Šeik mainis, et kui nad õhivad Haifa sadama ammoniaagivarud,
on selle mõju võrdne väikese tuumapommiga.
Iisraeli armee hoiatas kaitseminister Gantzi suu läbi,
et vaid täiesti rumal paneks proovile Iisraeli tipptõhusa armee
ning vasturünnakud on muserdavad mitte üksnes Hezbollah'le,
vaid kogu Liibanonile,
keda Iisrael Hezbollah' eest vastutavaks peab.
Kui eelarves kokkuleppimise tähtajani on jäänud vaid kümme päeva,
näib seis pigem süngemaks kui helgemaks muutuvat.
Mõlemad peamised valitsusparteid
hoiavad oma nägemusest nii jõuliselt kinni,
et lahenduse leidmine näib üha ebatõenäolisem.
Peaministripartei meelest
tuleks hetkel keskenduda eelkõige koroonapandeemiaga tegelemisele,
tööhõive eelduste parandamisele
ning madalapalgaliste ja raskustesse sattunute olukorra parandamisele.
Samas tuleb olla valmis riiki ähvardavate välisjõudude -
Iraani, Süüria ja Hezbollah - tekitatud julgeolekuohtudeks.
Seepärast olevat riigi sidumine Gantzi nõutud pikaajalise eelarvega
pigem kahjulik kui kasulik,
kuna Iisrael peab suutma olla valmis ka võimalikeks sõjaolukordadeks.
Nii kommenteeris Netanyahu oma 1-aastase eelarve ettepanekut.
Analüütikud peavad seda ka taktikaks, sest kui nüüd tuleksid uued valimised,
saaksid Likud ja Netanyahu toetajad parlamendis tõenäoliselt enamuse.
Kuna Netanyahu järgmine
korruptsioonisüüdistustega seotud kohtuistung lükati 2021. a jaanuari,
kaitseks see Netanyahut ka tulevasel võimalikul ametiajal peaministrina.
Torontos Kanadas ilmuv poolakeelne nädalaleht Glos Polski
avaldas kaks korda artikli,
kus koroonapandeemia tekitamises süüdistatakse juute.
Sama leht on süüdistanud Iisraeli
ka terrorirühmituse ISIS loomises.
Glos Polski väitel on juudid süüdi
ka pea kõigis teistes maailmas ilmnevates probleemides,
ja sõitlevad, nagu oleksid kuradi enda kehastus.
Lehe väitel olevat juudi päritolu ka kommunistliku ideoloogia isa Lenin,
natside valitsuse propagandaminister Goebbels
ning Türgi autoritaarne president Erdogan.
Kanada antisemitismivastane ühendus B'nai Brith teataski,
et kaalub Glos Polski kohtusse andmist,
sest selleks annab alust
juba kaks korda koroonapandeemias süüdistamine.
Iraani käepikendusena Gazas tegutsev Hamas
ja sarnaste pürgimustega Islamidžihaad
on alustanud taas õhupallipommide Iisraeli saatmist.
Iisraeli õhujõud on vastanud mitme pommirünnakuga
erinevatesse Hamasi baasidesse, relvaladudesse ja -tehastesse Gazas,
ning hävitanud sügavale maa alla ehitatud baase.
Iisrael ei provotseerinud Hamasi nendeks rünnakuteks millegagi,
kuid armeeringkondades arvatakse, et Hamasi peamine toetaja Iraan
püüab näidata sellega oma toetajaile, et suudab endiselt rünnata.
Põhjapiiril sai veidi üle nädala eest surma 4-meheline pommisalk,
kes oli samuti Iraani poolt relvastatud ja varustatud.
Teisipäeval, 4.08 Beiruti sadamas toimunud võimas plahvatus
sundis juba niigi nõrgas seisus olnud Liibanoni valitsuse silmitsi
üliraskete probleemidega.
Beiruti tänavail annavad tooni massimeeleavaldused
ja valitseb anarhia.
Rüüstatakse poode, põletatakse autosid
ja pidevalt toimub kokkupõrkeid märulipolitseiga.
Samas on langenud Hezbollah' toetajate arv.
Kõik ei usu, et Beiruti sadamas olnud lõhkeaine
ei kuulunud Hezbollah'le, kuigi väidetakse vastupidist.
Ka vastuseis Nasrallah'le on isiklikule tasandile jõudnud.
Iisraeli armee tõstis põhjarindel valmisolekut,
sest Hezbollah' juht Nasrallah
võib katsetada meeleheitlikku rünnakut Iisraeli vastu,
et juhtida tähelepanu eemale
Liibanoni ja Hezbollah' segasest olukorrast.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee